Bazuar në përvojën e mirë të trajnimeve për Gratë në Punë Online ([WOW](https://www.facebook.com/groups/1517923198519252)), Ministria e Ekonomisë përmes programit Youth Online and Upward (YOU) të projektit të Ekonomisë Dixhitale të Kosovës (KODE), është duke organizuar trajnime për të rinjtë e Kosovës duke krijuar mundësi për punësim sa më të shpejtë.

Aktivitetet do të mundësohen për të rinjtë dhe të rejat e papunësuara ose të nën-punësuara për të rritur aftësinë e tyre për të konkurruar në segmentet përkatëse të punës në sektorin e Teknologjisë së Informacionit dhe Komunikimit (TIK).

Programi do të aftësojë përfituesit për të kryer shërbime të TIK ose të mundësuara nga TIK.

Pritet që përmes këtyre trajnimeve përfituesit të rrisin potencialin e punësimit të tyre në tregun vendor dhe atë ndërkombëtar të TIK-ut.

Për të filluar procesin e ndryshimit të jetës suaj, ju lutem regjistrohuni në modulet e hapura përmes linkut më poshtë:

<https://kodeproject.org/blog/2022/01/19/programi-you/>